Държавен вестник, бр. 87, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  87
Раздел VIІ
Изисквания към обектите за отглеждане и/
или доставка на опитни животни 
Чл. 47. (1) Собствениците или управителите 
на обектите за отглеждане и/или доставка 
на опитни животни регистрират обекта по 
реда на чл. 137 от Закона за ветеринарноме­
дицинската дейност. Областната дирекция 
по безопасност на храните (ОДБХ) изпраща 
до БАБХ информация за всяка направена 
регистрация.
(2) Обектите по ал. 1 могат да доставят 
животни:
1. получени от други обекти за отглеждане 
на животни;
2. получени от други обекти за доставка 
на животни;
3. придобити от регламентирано въвеждане 
на територията на Европейския съюз;
4. придобити от друга държава – членка 
на Европейския съюз.
Чл. 48. (1) Всички развъдчици, доставчици 
и ползватели на опитни животни могат да 
извършват дейност само след получаването 
на разрешение за дейността от изпълнителния 
директор на БАБХ.
(2) Лицата по ал. 1 подават до изпълнител­
ния директор на БАБХ заявление за издаване 
на разрешение, към което прилагат следните 
документи в зависимост от извършваната 
дейност:
1. за развъдчици:
а) регистрация на обекта по чл. 137 от 
Закона за ветеринарномедицинската дейност;
б) копие от удостоверение за завършен 
курс за защита и хуманно отношение към 
опитните животни;
в) копие от удостоверение за завършен курс 
за защита и хуманно отношение към опитните 
животни на лицето, отговорно за гарантиране 
спазване на разпоредбите на тази наредба, в 
случай че е друго лице, а не той самият;
г) копие от договор с ветеринарен лекар 
за обслужване на обекта;
2. за доставчици:
а) копие от лиценза за превоз за кратки 
или продължителни пътувания;
б) списък на одобрените транспортни 
средства и копие от техните сертификати по 
чл. 162 от Закона за ветеринарномедицинската 
дейност;
в) в случай, че няма да извършва директна 
доставка, регистрация на обекта за престой 
на животните по чл. 51 от Закона за ветери­
нарномедицинската дейност;
г) копие от договор с ветеринарен лекар 
за обслужване на дейността;
3. за ползватели:
а) регистрация на обекта, в който ще се 
извършват опитите, по чл. 137 от Закона за 
ветеринарномедицинската дейност;
б) копие от удостоверение за завършен 
курс за защита и хуманно отношение към 
опитните животни;
в) копие от удостоверение за завършен курс 
за защита и хуманно отношение към опитните 
животни на лицето, отговорно за гарантиране 
спазване на разпоредбите на тази наредба в 
случай, че е друго лице, а не той самият;
г) копие от договор с ветеринарен лекар 
за обслужване на дейността.
(3) Разрешението по ал. 2 се издава от 
изпълнителния директор на БАБХ и важи за 
период 10 години.
(4) Лицата по ал. 1 в срок до 7 дни подават 
информация до БАБХ при промяна на лице­
то, отговорно, за да се гарантира спазването 
на разпоредбите на тази наредба по ал. 2, 
т. 1, буква „в“ и т. 3, буква „в“, както и на 
ветеринарния лекар по ал. 2, т. 1, буква „г“ 
и т. 3, буква „г“.
(5) За извършването на значителна промяна 
в структурата или функцията на обекта на 
развъдчик, доставчик или ползвател, която 
може да се отрази негативно върху хуманното 
отношение към животните се уведомява БАБХ.
(6) При случаите по ал. 5 БАБХ извършва 
проверка и в зависимост от резултата:
1. издава ново разрешение, в което са взети 
предвид променените условия в обекта;
2. временно отнема издаденото разрешение 
до постигане на съответствие с изискванията 
на тази наредба;
3. отнема издаденото разрешение в случаите 
и по реда на чл. 157 от Закона за ветеринар­
номедицинската дейност.
(7) Българската агенция по безопасност на 
храните поддържа регистър на издадените раз­
решения по ал. 2 и ал. 6, т. 1, в който вписва:
1. име и адрес на притежателя на разре­
шението;
2. номера на обекта, когато има такъв, и 
на одобрените превозни средства;
3. име на лицето, отговорно, за да се га­
рантира спазването на разпоредбите на тази 
наредба, както и на ветеринарния лекар.
Чл. 49. Собствениците или управителите 
на обектите по чл. 47 осигуряват:
1. лице с висше ветеринарномедицинско, 
биологично, медицинско, зооинженерно обра­
зование или с висше образование в областта 
на: екология и биологично разнообразие, 
опазване на природната среда или опазване на 
околната среда (с изучаване на биологичното 
разнообразие), което:
а) следи за спазване на изискванията за 
грижа и настаняване на опитните животни 
съобразно разпоредбите на тази наредба и 
вътрешните правила в обекта и носи цялата 
отговорност по отношение грижите за тях 
и спазването на изискванията за хуманно 
отношение;
б) води регистъра по чл. 52;